CELEX: 31992R2442
Language: el
Date: 1992-08-04 00:00:00
Title: Κανονισμός (ΕΟΚ) αριθ. 2442/92 του Συμβουλίου της 4ης Αυγούστου 1992 περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές χλωριούχου καλίου (ποτάσσας), καταγωγής Λευκορωσίας, Ρωσίας και Ουκρανίας

Avis juridique important

|

31992R2442

Κανονισμός (ΕΟΚ) αριθ. 2442/92 του Συμβουλίου της 4ης Αυγούστου 1992 περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές χλωριούχου καλίου (ποτάσσας), καταγωγής Λευκορωσίας, Ρωσίας και Ουκρανίας  

Επίσημη Εφημερίδα αριθ. L 243 της 25/08/1992 σ. 0001 - 0001

ΚΑΝΟΝΙΣΜΟΣ (ΕΟΚ) αριθ. 2442/92 ΤΟΥ ΣΥΜΒΟΥΛΙΟΥ  της 4ης Αυγούστου 1992  περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές χλωριούχου καλίου (ποτάσσας) καταγωγής Λευκορωσίας, Ρωσίας και ΟυκρανίαςΤΟ  ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι με τον κανονισμό (ΕΟΚ) αριθ. 1031/92 (2), η Επιτροπή επέβαλε προσωρινό δασμό αντιντάμπινγκ στις εισαγωγές χλωριούχου καλίου (ποτάσσας) καταγωγής Λευκορωσίας, Ρωσίας και Ουκρανίας-  ότι η εξέταση των πραγματικών περιστατικών δεν έχει ακόμη ολοκληρωθεί και ότι η Επιτροπή έχει ενημερώσει τους ενδιαφερόμενους εξαγωγείς σχετικά με την πρόθεσή της να προτείνει την παράταση της ισχύος του προσωρινού δασμού για μια επιπλέον περίοδο δύο  μηνών- ότι οι εξαγωγείς δεν εξέφρασαν καμμία αντίρρηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του προσωρινού δασμού αντιντάμπινγκ που έχει επιβληθεί στις εισαγωγές χλωριούχου καλίου (ποτάσσας) καταγωγής Λευκορωσίας, Ρωσίας και Ουκρανίας, με τον κανονισμό (ΕΟΚ) αριθ. 1031/92 παρατείνεται για περίοδο δύο μηνών. Η έναρξη ισχύος  πράξης του Συμβουλίου για τη θέσπιση οριστικών μέτρων καθιστά την εν λόγω παράταση άνευ ισχύος.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Αυγούστου 1992. Για το Συμβούλιο  Ο Πρόεδρος  N. LAMONT   (1) ΕΕ αριθ. L 209 της 2. 8. 1988, σ. 1. (2) ΕΕ αριθ. L 110 της 28. 4. 1992, σ. 5.